Πανελλήνιος Μαθητικός Διαγωνισμός

**Hack the Map: Φανταστικοί Κόσμοι**

Πληροφορίες Διαγωνισμού

Με έμπνευση περιηγητικούς χάρτες και φανταστικές απεικονίσεις του ελλαδικού χώρου (πόλεων, θαλασσών, ευρύτερων περιοχών) από τον 16ο έως τον 20ο αιώνα, που βρίσκονται στις συλλογές του Ιδρύματος Ωνάση, των Γενικών Αρχείων του Κράτους, του Αρχείου Χαρτογραφικής Κληρονομιάς-Ιστορικού Μουσείου Θεσσαλονίκης και άλλων Ιδρυμάτων, μουσείων και βιβλιοθηκών, οι σχολικές ομάδες θα κληθούν να επιλέξουν ένα ή περισσότερα χαρτογραφικά τεκμήρια και να τα συνδέσουν με ιστορικά γεγονότα, μύθους ή φανταστικές διηγήσεις.

Νέες τεχνολογίες, γρίφοι και σύμβολα σε έναν multimedia διαγωνισμό που εμπνέεται από τις φανταστικές διηγήσεις των περιηγητών και προσκαλεί ομάδες μαθητών να δημιουργήσουν ένα ψηφιακό παιχνίδι, μία ψηφιακή ιστορία ή εφαρμογές εικονικής (VR) και επαυξημένης (AR) πραγματικότητας.

Απευθύνεται σε: Ομάδες μαθητών/-τριών που φοιτούν σε δημόσιες ή ιδιωτικές σχολικές μονάδες της δευτεροβάθμιας εκπαίδευσης όλης της Ελλάδας (Γυμνάσια, Λύκεια, ΕΠΑΛ, Εσπερινά, Καλλιτεχνικά, Εκκλησιαστικά, ΕΕΕΕΚ, κ.λπ.)

Χρονοδιάγραμμα Πανελλήνιου Μαθητικού Διαγωνισμού Hack the Μap: Φανταστικοί Κόσμοι:

- Οκτώβριος 2021: Ανακοίνωση Μαθητικού Διαγωνισμού

- 15/11/2021 –Έναρξη α’ φάσης διαγωνισμού υποβολής αιτήσεων/ψηφιακών προτάσεων σχολικών ομάδων

- 25/02/2022 – Λήξη α’ φάσης διαγωνισμού υποβολής αιτήσεων/ψηφιακών προτάσεων

- 11/03/2022 – Ανακοίνωση κατ’ ελάχιστον 12 επικρατέστερων έργων - εφόσον υπάρξουν σχετικές υποψηφιότητες - Έναρξη β ́ φάσης διαγωνισμού υποβολής ψηφιακών έργων

- 13/05/2022 – Λήξη β’ φάσης υποβολής ψηφιακών έργων

- 31/05/2022 – Ανακοίνωση βράβευσης 4 καλύτερων ψηφιακών έργων

Τρόπος Διεξαγωγής: Διαδικτυακά

Κόστος συμμετοχής: Δωρεάν

Διοργανωτής: Ωνάσειος Βιβλιοθήκη σε συνεργασία με τα Γενικά Αρχεία του Κράτους, το Αρχείο Χαρτογραφικής Κληρονομιάς και το Τμήμα Γεωγραφίας του Χαροκόπειου Πανεπιστημίου :

Βεβαιωθείτε ότι συμφωνείτε με τους όρους/προϋποθέσεις της προκήρυξης του Διαγωνισμού (επισυνάπτεται) διότι η υποβολή της σχετικής αίτησης συμμετοχής συνεπάγεται τη ρητή και ανεπιφύλακτη αποδοχή του συνόλου αυτών.

Περισσότερες πληροφορίες στο [www.onassis.org](http://www.onassis.org)

**ΑΙΤΗΣΗ ΣΥΜΜΕΤΟΧΗΣ**

**ΣΤΟΝ ΠΑΝΕΛΛΗΝΙΟ ΜΑΘΗΤΙΚΟ ΔΙΑΓΩΝΙΣΜΟ «HACK THE MAP: ΦΑΝΤΑΣΤΙΚΟΙ ΚΟΣΜΟΙ»**

**ΓΙΑ ΔΙΕΥΘΥΝΤΗ/ΔΙΕΥΘΥΝΤΡΑ ΣΧΟΛΕΙΟΥ**

ΟΝΟΜΑ ΣΧΟΛΕΙΟΥ:…………………………………………………………………………………...…………….

ΟΝΟΜΑΤΕΠΩΝΥΜΟ ΔΙΕΥΘΥΝΤΗ ΣΧΟΛΕΙΟΥ:……….…………………………………………......................

ΤΗΛΕΦΩΝΟ ..……........................…………………………………………………………………………………..

EMAIL :………………………………………………………………………………………………………………….

ΟΝΟΜΑΤΕΠΩΝΥΜΟ ΥΠΕΥΘΥΝΩΝ ΕΚΠΑΙΔΕΥΤΙΚΩΝ ΓΙΑ ΤΟ ΔΙΑΓΩΝΙΣΜΟ :………………………………………………………………………………………………………………………….

ΚΙΝΗΤΟ ΤΗΛΕΦΩΝΟ ΥΠΕΥΘΥΝΩΝ ΕΚΠΑΙΔΕΥΤΙΚΩΝ…………………………………………………………………................................................... (Η συμπλήρωση όλων των πεδίων είναι υποχρεωτική)

Ο/Η κάτωθι υπογράφων/ουσα………………....................................... του......................................... με την παρούσα και ενεργών/ούσα υπό την ιδιότητα μου ως Διευθυντή/Διευθύντριας και νομίμου εκπροσώπου του ως άνω Σχολείου («**το Σχολείο**») του οποίου ομάδα μαθητών θα συμμετάσχει εξ αποστάσεως (με ψηφιακό τρόπο) στον Πανελλήνιο Μαθητικό Διαγωνισμό με τίτλο: **Hack the Map: «Φανταστικοί Κόσμοι»,** στην Κατηγορία (σημειώνω με Χ) :

|  |  |  |  |
| --- | --- | --- | --- |
| ΕΦΑΡΜΟΓΗ ΕΠΑΥΞΗΜΕΝΗΣ ΠΡΑΓΜΑΤΙΚΟΤΗΤΑΣ (AR) |  | ΨΗΦΙΑΚΗ ΑΦΗΓΗΣΗ (DIGITAL STORYTELLING) |  |
| ΕΦΑΡΜΟΓΗ ΕΙΚΟΝΙΚΗΣ ΠΡΑΓΜΑΤΙΚΟΤΗΤΑΣ (VR) |  | ΨΗΦΙΑΚΟ ΤΡΙΣΔΙΑΣΤΑΤΟ ΠΑΙΧΝΙΔΙ (3D VIDEO GAME) |  |

(εφεξής «**ο Διαγωνισμός**») (Η συμπλήρωση όλων των πεδίων είναι υποχρεωτική)

δηλώνω υπεύθυνα ότι:

1. Τόσο εγώ όσο και οι συμμετέχοντες καθηγητές και οι γονείς/κηδεμόνες των μαθητών που θα συμμετάσχουν στον Διαγωνισμό, τους οποίους έχω ενημερώσει, έχουμε λάβει γνώση του περιεχομένου, του ύφους, της φιλοσοφίας αλλά και των όρων διενέργειας του Διαγωνισμού, τα οποία μας κατέστησαν απολύτως σαφή.
2. Οι γονείς/κηδεμόνες των μαθητών που θα συμμετάσχουν στον Διαγωνισμό έχουν παράσχει προσηκόντως την σύμφωνη γνώμη τους για την συμμετοχή των τέκνων τους - συγκεκριμένων μαθητών του Σχολείου στον Διαγωνισμό. Οι σχετικές ενυπόγραφες δηλώσεις των γονέων ή κηδεμόνων των συμμετεχόντων ανήλικων μαθητών και μαθητριών για την συμμετοχή των τέκνων τους στον Διαγωνισμό, έχουν ληφθεί κα τηρούνται από εμένα, ενεργών/ενεργούσα ως νόμιμος εκπρόσωπος του Σχολείου και είναι στην διάθεσή του υπεύθυνου φορέα του Διαγωνισμού.
3. Θα τηρηθούν όλες οι απαιτούμενες από το Σχολείο και τους συμμετέχοντες διατάξεις της εφαρμοστέας νομοθεσίας για την εν λόγω συμμετοχή στον Διαγωνισμό.
4. Έχουμε πραγματοποιήσει όλες τις απαιτούμενες ενημερώσεις στους αρμόδιους φορείς και έχουμε λάβει τις απαιτούμενες άδειες, όπου προβλέπεται.
5. Κατά την υποβολή του Έργου στον Διαγωνισμό θα έχουμε εξασφαλίσει (κατόπιν μεταβίβασης ή άδειας εκμετάλλευσης) τα πάσης φύσεως πνευματικά και συγγενικά δικαιώματα τυχόν δημιουργών προγενέστερων έργων ή δημιουργών επιμέρους συμβολών, των ερμηνευτών/εκτελεστών και κάθε άλλου δικαιούχου του οποίου το έργο θα περιλαμβάνεται στο έργο που θα υποβάλλουν οι συμμετέχοντες μαθητές δια ημών στον Διαγωνισμό και ότι άπαντες οι δικαιούχοι αυτοί συναινούν στην συμπερίληψη του έργου τους και την εκμετάλλευσή του από την ΑΡΙΟΝΑ στο πλαίσιο του Διαγωνισμού, όπως ειδικότερα ορίζεται στην Προκήρυξη. Συνεπώς, δηλώνουμε και εγγυόμαστε ότι το έργο που θα υποβληθεί από τους συμμετέχοντες μαθητές στο πλαίσιο του Διαγωνισμού δεν θα περιλαμβάνει υλικό το οποίο δεν δημιούργησαν οι ίδιοι ή δεν δικαιούνται να χρησιμοποιούν ή ανήκει σε τρίτους των οποίων δεν έχουν λάβει την άδεια. Επιπλέον, αναλαμβάνουμε δια του παρόντος να ενημερώσουμε την ΑΡΙΟΝΑ, για όλα τα δικαιώματα και τις αμοιβές προς όφελος των συμμετεχόντων ερμηνευτών/εκτελεστών που σχετίζονται με το έργο καθώς και τους Οργανισμούς Συλλογικής Διαχείρισης, στους οποίους πρέπει να αποδοθούν με τη μορφή καταλόγου που θα αποστείλουμε εγγράφως σε αυτήν. Ενόψει των ανωτέρω, σε περίπτωση έγερσης αξιώσεων από οιοδήποτε τρίτο φυσικό ή νομικό πρόσωπο για παραβίαση δικαιωμάτων πνευματικής ιδιοκτησίας στο πλαίσιο του παρόντος, θα υποχρεούμαστε να παρέμβουμε υπέρ της ΑΡΙΟΝΑ με δικά μας έξοδα και θα ευθυνόμαστε έναντι της ΑΡΙΟΝΑ για κάθε ζημία που τυχόν υποστεί η τελευταία (θετική και αποθετική) από παραβίαση οιασδήποτε εκ των υποχρεώσεων του παρόντος. Η εν λόγω αποζημίωση θα καλύπτει όλα τα έξοδα και τις δαπάνες που θα προκύψουν για την νομική αντιμετώπιση τυχόν αξιώσεων καθώς και κάθε άλλο ποσό αποζημίωσης και διαφυγόντα κέρδη της ΑΡΙΟΝΑ εκ του λόγου τούτου.
6. Ιδίως όσον αφορά στην επεξεργασία των δεδομένων προσωπικού χαρακτήρα που με αφορούν και τα οποία παραθέτω στην παρούσα, δηλώνω ρητώς και υπευθύνως ότι έλαβα γνώση από την ΑΡΙΟΝΑ ΕΛΛΑΣ Α.Ε και αποδέχομαι τους όρους επεξεργασίας αυτών στο πλαίσιο του Διαγωνισμού σύμφωνα με το Έντυπο Ενημέρωσης που επισυνάπτεται στο παρόν και στην σχετική προκήρυξη του Διαγωνισμού.

Ο δηλών Διευθυντής / Η δηλούσα Διευθύντρια του σχολείου

……………… .....................202…

\_\_\_\_\_\_\_\_\_\_\_\_\_\_\_

[Υπογραφή - Ονοματεπώνυμο]

**ΑΙΤΗΣΗ ΣΥΜΜΕΤΟΧΗΣ**

**ΣΤΟΝ ΠΑΝΕΛΛΗΝΙΟ ΜΑΘΗΤΙΚΟ ΔΙΑΓΩΝΙΣΜΟ «HACK THE MAP: ΦΑΝΤΑΣΤΙΚΟΙ ΚΟΣΜΟΙ»**

**ΓΙΑ ΕΚΠΑΙΔΕΥΤΙΚΟΥΣ ΠΟΥ ΘΑ ΑΝΑΛΑΒΟΥΝ ΕΠΙΚΕΦΑΛΗΣ ΤΗΣ ΣΧΟΛΙΚΗΣ ΟΜΑΔΑΣ**

Ο/Η κάτωθι υπογράφων/ουσα ………………....................................... του......................................... με αριθμό Δελτίου Αστυνομικής Ταυτότητας/ή Διαβατηρίου/ή Διπλώματος Οδήγησης............................. με την παρούσα ενεργών/ούσα υπό την ιδιότητα μου ως εκπαιδευτικός του Γυμνασίου/Λυκείου................................................................ (**το Σχολείο)** συμφωνώ να αναλάβω επικεφαλής της ομάδας μαθητών του σχολείου που θα συγκροτηθεί για τη συμμετοχή στον Πανελλήνιο Μαθητικό Διαγωνισμό **Hack the Map: «Φανταστικοί Κόσμοι»** με σκοπό να καταθέσουμε ηλεκτρονικά πρόταση ψηφιακού έργου στην κατηγορία (σημειώστε με Χ):

|  |  |  |  |
| --- | --- | --- | --- |
| ΕΦΑΡΜΟΓΗ ΕΠΑΥΞΗΜΕΝΗΣ ΠΡΑΓΜΑΤΙΚΟΤΗΤΑΣ (AR) |  | ΨΗΦΙΑΚΗ ΑΦΗΓΗΣΗ (DIGITAL STORYTELLING) |  |
| ΕΦΑΡΜΟΓΗ ΕΙΚΟΝΙΚΗΣ ΠΡΑΓΜΑΤΙΚΟΤΗΤΑΣ (VR) |  | ΨΗΦΙΑΚΟ ΤΡΙΣΔΙΑΣΤΑΤΟ ΠΑΙΧΝΙΔΙ (3D VIDEO GAME) |  |

(εφεξής «**ο Διαγωνισμός**») (Η συμπλήρωση όλων των πεδίων είναι υποχρεωτική)

δηλώνω υπεύθυνα ότι:

1. Έχω λάβει γνώση του περιεχομένου, του ύφους, της φιλοσοφίας αλλά και των όρων διενέργειας του Διαγωνισμού, σύμφωνα με την προκήρυξη και την έγκριση του Υπουργείου Παιδείας που μου έχουν κοινοποιηθεί, και επιθυμώ να συμμετέχω στον Διαγωνισμό με την ανωτέρω ιδιότητά μου.
2. Ιδίως όσον αφορά στην επεξεργασία των δεδομένων προσωπικού χαρακτήρα που με αφορούν και τα οποία παραθέτω στην παρούσα, δηλώνω ρητώς και υπευθύνως ότι έλαβα γνώση από την ΑΡΙΟΝΑ ΕΛΛΑΣ Α.Ε. και αποδέχομαι τους όρους επεξεργασίας αυτών στο πλαίσιο του Διαγωνισμού σύμφωνα με το Έντυπο Ενημέρωσης που επισυνάπτεται στο παρόν και στη σχετική προκήρυξη του Διαγωνισμού.
3. Συναινώ ρητά και ανεπιφύλακτα όπως οι κατασκευές, τα ηλεκτρονικά σχέδια, οι ζωγραφιές, οι ψηφιακές εφαρμογές, οι ηχογραφήσεις, τα βίντεο και τυχόν άλλα υλικά που θα παραχθούν από εμένα στα πλαίσια του Προγράμματος θα μπορούν να χρησιμοποιούνται ή μη (οπότε θα καταστρέφονται) κατά τη διακριτική ευχέρεια της ΑΡΙΟΝΑ ΕΛΛΑΣ Α.Ε. χωρίς περιορισμό και σε κάθε περίπτωση όχι για εμπορική χρήση.

Επιθυμώ να δέχομαι στην ηλεκτρονική διεύθυνση μου \_\_\_\_\_\_\_\_\_\_\_ ενημερώσεις/newsletter των Εκπαιδευτικών Προγραμμάτων του Ιδρύματος Ωνάση.

\*Είμαι ήδη εγγεγραμμένος στο newsletter των Εκπαιδευτικών Προγραμμάτων του Ιδρύματος Ωνάση και επιθυμώ να διαγραφώ από αυτή την λίστα των παραληπτών .

Ο/Η επικεφαλής καθηγητής

………… .....................202…

 \_\_\_\_\_\_\_\_\_\_\_\_\_\_\_

 [Υπογραφή - Ονοματεπώνυμο]

**ΕΝΗΜΕΡΩΣΗ ΠΕΡΙ ΕΠΕΞΕΡΓΑΣΙΑΣ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

**ΣΤΟ ΠΛΑΙΣΙΟ ΤΟΥ HACK THE MAP: ΦΑΝΤΑΣΤΙΚΟΙ ΚΟΣΜΟΙ**

Κάθε εκπρόσωπος σχολικής μονάδας, που επιθυμεί να συμμετάσχει στον Διαγωνισμό, θα παρέχει μέσω της υποβολής αίτησης συμμετοχής τα δεδομένα προσωπικού χαρακτήρα που είναι αναγκαία («**Δεδομένα**») για την διενέργεια και προβολή του Διαγωνισμού σύμφωνα και με την προκήρυξη και την έγκριση διενέργειας Πανελλήνιου Μαθητικού Ψηφιακού Διαγωνισμού που εξέδωσε τον Αύγουστο 2021 το αρμόδιο Ινστιτούτο Εκπαιδευτικής Πολιτικής του Υπουργείου Παιδείας («**Οδηγός**»).

Ο διοργανωτής του Διαγωνισμού και δη η εταιρία ΑΡΙΟΝΑ ΕΛΛΑΣ Α.Ε. που εδρεύει στην Αθήνα, επί της οδού Ευρυδάμαντος και Γαλαξία αρ. 2, η οποία ενεργεί ως αντιπρόσωπος στην Ελλάδα του Κοινωφελούς Ιδρύματος Α.Σ. Ωνάσης που εδρεύει στο Βαντούζ Λίχτενσταιν (Αριόνα και Ίδρυμα από κοινού «**Διοργανωτής**») θα συλλέξει και θα τηρήσει με ασφάλεια τα Δεδομένα που θα παρασχεθούν, τα οποία θα συνίστανται σε βασικά στοιχεία επικοινωνίας (ονοματεπώνυμο, διεύθυνση ηλεκτρονικής αλληλογραφίας, τηλέφωνο) των εκπροσώπων των σχολικών μονάδων που θα συμμετέχουν καθώς και των γονέων και ανηλίκων, όπου και στο μέτρο που είναι απαραίτητο («**Συμμετέχοντες**»). Ρητώς διευκρινίζεται ότι, σε περίπτωση που με πρωτοβουλία των αιτούντων, στις υποβληθείσες προτάσεις περιέχονται άλλα ταυτοποιήσιμα στοιχεία συμμετεχόντων όπως η εικόνα, φωνή, παρουσία αυτών, ο Διοργανωτής θα δύναται να επεξεργάζεται αυτά νομίμως όπως ορίζεται εδώ.

Κάθε εκπρόσωπος σχολικής μονάδας αναλαμβάνει και εγγυάται στον Διοργανωτή ότι οι πληροφορίες που περιέχονται στα υποβληθέντα έγγραφα (αίτηση – πρόταση) έχουν συλλεχθεί νόμιμα και ότι έχει το δικαίωμα να τα διαβιβάζει στον Διοργανωτή για τον σκοπό που αναφέρεται εδώ. Στο πλαίσιο αυτό, θα πρέπει ομοίως να κατατίθενται στον Διοργανωτή όλες οι δηλώσεις συγκατάθεσης που θα έχουν υπογραφεί από τους ασκούντες την επιμέλεια ανηλίκων σε σχέση με την συμμετοχή των τελευταίων στον Διαγωνισμό.

Τα εν λόγω στοιχεία θα παραλάβουν και επεξεργαστούν καταρχήν τα εξουσιοδοτημένα τμήματα του Διοργανωτή που είναι αρμόδια για την υλοποίηση και δημόσια προβολή του Διαγωνισμού. Η Επιτροπή Διοργάνωσης του Διαγωνισμού και η Επιτροπή Αξιολόγησης του Διαγωνισμού θα δύναται να έχουν πρόσβαση σε όσες πληροφορίες απαιτούνται (όπως ονόματα ή εικόνα, φωνή εφόσον περιέχονται στις υποβληθείσες προτάσεις) για να διασφαλίσουν την τήρηση και εφαρμογή των όρων του Διαγωνισμού. Ομοίως ο Διοργανωτής θα καθιστά προσβάσιμα στο κοινό τα ψηφιακά έργα που θα παραδοθούν (τα οποία μπορεί να περιέχουν και ταυτοποιήσιμα στοιχεία των συμμετεχόντων) μέσω των μέσων της επιλογής του (όπως ιστότοπων, ψηφιακού καναλιού) για την ανάδειξη επικοινωνιακά και καλλιτεχνικά αυτών των έργων και του Διαγωνισμού σύμφωνα με τα οριζόμενα στο παρόν. Ο Διοργανωτής θα δύναται να αναθέτει, για τους προαναφερόμενους σκοπούς, σε τρίτους την εκτέλεση συγκεκριμένων επεξεργασιών των Δεδομένων (όπως, ενδεικτικά, ακαδημαϊκούς συμβούλους, τεχνικούς ή νομικούς συμβούλους, φωτογράφους) οι οποίοι, σε κάθε περίπτωση, θα δεσμεύονται από υποχρέωση εχεμύθειας και θα επεξεργάζονται τα Δεδομένα αποκλειστικά για την παροχή υπηρεσιών προς τον Διοργανωτή και όχι για ίδιο λογαριασμό.

Η παροχή των ανωτέρω πληροφοριών είναι απαραίτητη προκειμένου να μπορέσει να διεξαχθεί η διαδικασία αξιολόγησης και βράβευσης των προτάσεων και επικοινωνίας με τους Συμμετέχοντες. Συνεπώς, αν κάποιος Συμμετέχων δεν παράσχει αυτά, δεν θα δύναται να εκπληρωθεί ο σκοπός που ορίζεται εδώ και η σχετική πρόταση θα απορριφθεί.

Ο Διοργανωτής θα τηρεί τα Δεδομένα όπως ειδικότερα περιγράφεται εδώ καθ’ όλη την διάρκεια διεξαγωγής του Διαγωνισμού και μετέπειτα για το διάστημα που είναι αναγκαίο για την εκπλήρωση των όρων αυτού καθώς και για την χρήση, προβολή και προώθηση του Διαγωνισμού και των βραβευμένων προτάσεων, λαμβάνοντας υπόψιν των δικαιωμάτων του Διοργανωτή σε σχέση με το αντικείμενο του Διαγωνισμού, τις απαιτήσεις της εφαρμοστέας νομοθεσίας, τις πολιτικές ιδιωτικότητας του Διοργανωτή και τις περιόδους παραγραφής για την άσκηση νομικών αξιώσεων.

Δεδομένα που περιέχονται σε προτάσεις, οι οποίες δεν θα τύχουν εγκρίσεως θα διαγράφονται μετά την πάροδο ενός (1) ημερολογιακού έτους από την υποβολή της πρότασης.

Κάθε συμμετέχων απολαμβάνει όλα τα δικαιώματα που του αναγνωρίζει η εφαρμοστέα νομοθεσία περί προστασίας δεδομένων προσωπικού χαρακτήρα υπό τους όρους που αυτή θέτει (πρωτίστως Κανονισμός 679/2016, Ν. 4624/2019) και δη:

Δικαίωμα ενημέρωσης και πρόσβασης περί των Δεδομένων που τυγχάνουν επεξεργασίας

Δικαίωμα διόρθωσης

Δικαίωμα διαγραφής των Δεδομένων

Δικαίωμα περιορισμού της επεξεργασίας

Δικαίωμα της φορητότητας των Δεδομένων σε άλλο υπεύθυνο επεξεργασίας ή εκτελούντα την επεξεργασία

Όπου η επεξεργασία βασίζεται στην συγκατάθεσή, το δικαίωμα να ανακαλέσει αυτή τη συγκατάθεσή ανά πάσα στιγμή. Η ανάκληση της συγκατάθεσης που τυχόν είχε δώσει θα έχει ισχύ μόνο για το μέλλον και οποιαδήποτε επεξεργασία έγινε επί τη βάση της συγκατάθεσης θα παραμείνει νόμιμη μέχρι την ανάκληση αυτής. Θα πρέπει να γνωρίζει κάθε Συμμετέχων ότι η ανάκληση της συγκατάθεσης ή η εναντίωση θα συνεπάγεται κατά πάσα πιθανότητα την αδυναμία του Διοργανωτή να εκπληρώσει τους σκοπούς που ορίζονται στο παρόν. Ο Διοργανωτής θα μπορεί να επεξεργάζεται τα στοιχεία και μετά την ανάκληση της συγκατάθεσης εφόσον και στο μέτρο που επιτρέπεται από τον νόμο και ιδίως προκειμένου να συμμορφωθεί με κάποια νομική ή καταστατική υποχρέωσή τους ή/και για να ασκήσει ή υπερασπιστεί τα δικαιώματά του.

Σε περίπτωση άσκησης ενός εκ των ανωτέρω δικαιωμάτων, ο Διοργανωτής θα λάβει κάθε αναγκαίο μέτρο για την ικανοποίηση του σχετικού αιτήματος, ενημερώνοντας τον αιτούντα γραπτώς εντός των προβλεπόμενων στην νομοθεσία χρονικών προθεσμιών για την ικανοποίηση του αιτήματος, άλλως για τους λόγους που εμποδίζουν την άσκηση του εν λόγω δικαιώματος ή την ικανοποίηση αυτού.

Η άσκηση των εν λόγω δικαιωμάτων θα γίνεται μόνο εγγράφως με αποστολή του σχετικού αιτήματος στην ηλεκτρονική διεύθυνση gdpr@onassis.org (υπόψιν του Υπευθύνου Προστασίας Δεδομένων) σε σχέση με την επεξεργασία που διενεργεί ο Διοργανωτής.

Σε περίπτωση διαφωνίας με την επεξεργασία των Δεδομένων, έκαστος Συμμετέχων δικαιούται να απευθύνει αίτημα στην αρμόδια εποπτική αρχή (Αρχή Προστασίας Δεδομένων Προσωπικού Χαρακτήρα), η οποία επιλαμβάνεται των εγγράφων καταγγελιών σύμφωνα με τις οδηγίες που περιέχονται στον ιστότοπό της ([www.dpa.gr](http://www.dpa.gr)).

**ΑΔΕΙΑ ΕΚΜΕΤΑΛΛΕΥΣΗΣ ΠΝΕΥΜΑΤΙΚΩΝ ΔΙΚΑΙΩΜΑΤΩΝ**

Στο πλαίσιο του Διαγωνισμού, εγώ ο κάτωθι υπογράφων/η κάτωθι υπογράφουσα, υπό την ιδιότητά μου ως Διευθυντή/Διευθύντριας/ Επιβλέποντος Καθηγητή/Επιβλέπουσας Καθηγήτριας, θα δημιουργήσω/συνδημιουργήσω μαζί με τους μαθητές του σχολείου …………………………………..……….. ορισμένης μορφής καλλιτεχνικό έργο (όπως ενδεικτικά ένα ψηφιακό παιχνίδι, μία ψηφιακή ιστορία μία εφαρμογή AR ή VR) με θέμα σχετιζόμενο με τον Διαγωνισμό (εφεξής το «Έργο»).

Ενόψει των ανωτέρω, εγώ ο κάτωθι υπογράφων/η κάτωθι υπογράφουσα ως δημιουργός/συνδημιουργός του Έργου στο πλαίσιο του Διαγωνισμού παραχωρώ δια του παρόντος στην ανώνυμη εταιρία ΑΡΙΟΝΑ ΕΛΛΑΣ Α.Ε. που εδρεύει στην Αθήνα, επί της οδού Ευρυδάμαντος και Γαλαξία αρ. 2, η οποία ενεργεί ως αντιπρόσωπος στην Ελλάδα του Ιδρύματος Ωνάσης (εφεξής η «ΑΡΙΟΝΑ») μια **μη αποκλειστική** άδεια εκμετάλλευσης του πνευματικού μου δικαιώματος επί του Έργου του, ήτοι:

i. το μη αποκλειστικό δικαίωμα εγγραφής σε κάθε είδους άυλο ή υλικό, οπτικό ή οπτικοακουστικό φορέα υπάρχοντα ή που θα ανακαλυφθεί στο μέλλον, όπως ενδεικτικά DVD, DVD-Audio, DVD-Video, DVD-Rom, κλπ. του Έργου (εφόσον αυτό δεν είναι ήδη εγγεγραμμένο σε υλικό φορέα), και το μη αποκλειστικό δικαίωμα άμεσης ή έμμεσης, προσωρινής ή μόνιμης αναπαραγωγής της εγγραφής αυτής είτε ολικώς είτε τμηματικώς με οποιοδήποτε μέσο ή μορφή καθώς και τη μεταφορά του από τον υλικό φορέα στον οποίο είναι εγγεγραμμένο σε διαφορετικό υλικό φορέα, για κάθε νόμιμη **μη εμπορική χρήση**, στο πλαίσιο δραστηριοτήτων προώθησης του εκπαιδευτικού προγράμματος της ΑΡΙΟΝΑ αλλά και της εν γένει προώθησης των σκοπών και δραστηριοτήτων του Ιδρύματος Ωνάση καθώς και για να τηρηθεί στο αρχείο της ΑΡΙΟΝΑ και για την ενσωμάτωση και ανασύνθεση του σε νέο έργο. Η ΑΡΙΟΝΑ θα θεωρείται παραγωγός των εν λόγω υλικών φορέων ή εγγραφών σε άυλη ψηφιακή μορφή και θα έχει στην ιδιοκτησία της κάθε μήτρα ή πρωτότυπο και αντίγραφο της εγγραφής,

ii. το μη αποκλειστικό δικαίωμα μετάφρασης, προσαρμογής και διασκευής του Έργου σε οποιαδήποτε άλλη γλώσσα ή διάλεκτο καθώς και το μη αποκλειστικό δικαίωμα υποτιτλισμού ή μεταγλώττισης αυτού σε οποιαδήποτε άλλη γλώσσα ή διάλεκτο με συνεργάτες επιλογής της ΑΡΙΟΝΑ κατά την απόλυτη διακριτική της ευχέρεια για κάθε νόμιμη μη εμπορική χρήση

iii. το μη αποκλειστικό δικαίωμα διανομής του υλικού φορέα στον οποίο έχει εγγραφεί το Έργο στο κοινό, σε άλλους οργανισμούς ή στα ΜΜΕ με οποιαδήποτε μορφή μέσω δημόσιου ή ιδιωτικού δανεισμού ή με άλλους τρόπους για κάθε νόμιμη μη εμπορική χρήση

iv. το μη αποκλειστικό δικαίωμα παρουσίασης στο κοινό του Έργου, με ενσύρματα ή ασύρματα μέσα ή με οποιαδήποτε άλλα μέσα όπως ενδεικτικά αλλά όχι περιοριστικά μέσω του διαδικτυακού καναλιού Onassis Channel στην ψηφιακή πλατφόρμα Youtube, καθώς και το μη αποκλειστικό δικαίωμα να διαθέσει/καταστήσει προσιτό στο κοινό το Έργο με τρόπο που να επιτρέπει την πρόσβαση σε οποιονδήποτε, όπου και όταν επιλέγει ο ίδιος (on demand), για κάθε νόμιμη μη εμπορική χρήση ενδεικτικά από την ιστοσελίδα της Ωνασείου Βιβλιοθήκης ή/και του Ιδρύματος Ωνάση, από ψηφιακές πλατφόρμες στο διαδίκτυο, (όπως ενδεικτικά αλλά όχι περιοριστικά το κανάλι Onassis Channel στην ψηφιακή πλατφόρμα Youtube ή την πλατφόρμα Moodle), ή μέσω πάσης φύσεως νέων ψηφιακών τεχνολογιών και μέσων καθώς και του διαδικτύου κλπ. ανεξαρτήτως του τεχνικού μέσου (ηλεκτρονικού υπολογιστή, κινητής συσκευής ή άλλου).

v. το μη αποκλειστικό δικαίωμα μετάδοσης ή αναμετάδοσης στο κοινό του Έργου μέσω ραδιοφώνου και/ή τηλεόρασης ή/και διαδικτύου /μέσω ψηφιακής πλατφόρμας στο διαδίκτυο όπως ενδεικτικά αλλά όχι περιοριστικά μέσω του διαδικτυακού καναλιού Onassis Channel στην ψηφιακή πλατφόρμα Youtube ή με οποιονδήποτε τρόπο, όπως με ηλεκτρομαγνητικά κύματα, δορυφόρους, καλώδια κλπ. με άλλους υλικούς αγωγούς ή με οποιοδήποτε άλλο τρόπο παραλλήλως προς την επιφάνεια της γης, με κάθε γνωστό ή άγνωστο μέσο κλπ για κάθε νόμιμη μη εμπορική χρήση.

vi. το μη αποκλειστικό δικαίωμα άμεσης ή έμμεσης δημόσιας εκτέλεσης του Έργου με οποιοδήποτε μέσο, όπως ενδεικτικά αλλά όχι περιοριστικά μέσω ψηφιακής πλατφόρμας για κάθε είδους νόμιμη μη εμπορική χρήση.

Όλες οι ως άνω εξουσίες μπορούν να ασκούνται τόσο από την ΑΡΙΟΝΑ ή/και το Ίδρυμα Ωνάση όσο και από τους ειδικούς ή καθολικούς διαδόχους αυτής, στην Ελλάδα ή/και την αλλοδαπή κατά την απόλυτη διακριτική της ευχέρεια για κάθε νόμιμη **μη εμπορική χρήση** στο πλαίσιο προώθησης των δραστηριοτήτων και σκοπών της Ωνασείου Βιβλιοθήκης και του Ιδρύματος Ωνάση εν γένει, χωρίς κανένα περιορισμό στα μέσα και τους τρόπους εκμετάλλευσης, για όλο το χρονικό διάστημα προστασίας των δικαιωμάτων εκ του νόμου και για απεριόριστο αριθμό χρήσεων / εκμεταλλεύσεων.

Η χορήγηση της ως άνω άδειας αποτελεί νόμιμο τρόπο άσκησης του ηθικού μου δικαιώματος σύμφωνα με το άρθρο 16 του Ν.2121/1993.

Η ΑΡΙΟΝΑ ουδόλως υποχρεούται να ασκήσει τις ανωτέρω αδειοδοτούμενες εξουσίες, η άσκηση των οποίων αποτελεί δικαίωμα και όχι υποχρέωση της ΑΡΙΟΝΑ, συνεπώς επαφίεται στην διακριτική της ευχέρεια. Ενόψει αυτού, εγώ ο κάτωθι υπογράφων/η κάτωθι υπογράφουσα παραιτούμαι ρητά και ανεπιφύλακτα του δικαιώματός μου να αξιώσω από την ΑΡΙΟΝΑ να καταστήσει το Έργο προσιτό στο κοινό καθ’ οιονδήποτε τρόπο κατ’ άρθρο 15 παρ. 5 του ν.2121/1993.

Το παρόν υπέχει θέση συναίνεσης εκ μέρους μου για την περαιτέρω παραχώρηση από την ΑΡΙΟΝΑ σε τρίτα φυσικά ή νομικά πρόσωπα όμοιων μη αποκλειστικών αδειών εκμετάλλευσης, σύμφωνα με τα οριζόμενα στο άρθρο 13 παρ. 6 του ν. 2121/1993, υπό τους ίδιους ως άνω όρους.

Περαιτέρω, ρητώς αναγνωρίζω και αποδέχομαι ότι το Έργο που θα δημιουργήσω/συνδημιουργήσω με τους μαθητές στο πλαίσιο του Διαγωνισμού θα χορηγείται με άδεια **'Creative Commons Attribution-NonCommercial-No Derivatives Διεθνής έκδοση 4.0**, δηλαδή σύμφωνα με τους όρους που διέπουν την εν λόγω άδεια, αυτό θα διατίθεται για ελεύθερη χρήση, αναπαραγωγή, αναδιανομή, παρουσίαση, με την προϋπόθεση να μην υπάρχει εμπορική εκμετάλλευση του έργου και να μην επιτρέπεται η δημιουργία παραγώγων έργων. Για κάθε νόμιμη χρήση απαιτείται αναφορά του δημιουργού ή του δικαιούχου της άδειας.

Εγώ ο κάτωθι υπογράφων/η κάτωθι υπογράφουσα αναγνωρίζω και αποδέχομαι ότι παραχωρώντας την παρούσα άδεια δεν αποκτώ οιαδήποτε ιδιότητα ως μέρος της ομάδας δημιουργίας του Διαγωνισμού ή οιοδήποτε δικαίωμα καταβολής αμοιβής τώρα ή στο μέλλον από την καθ’ οιονδήποτε τρόπο χρήση του Έργου από την ΑΡΙΟΝΑ.

Η παρούσα άδεια διέπεται από το ελληνικό δίκαιο και για κάθε τυχόν διαφορά που ανακύψει μεταξύ των μερών από ή σε σχέση με αυτήν αποκλειστικά άδεια αρμόδια θα είναι τα Δικαστήρια των Αθηνών.

**Ονοματεπώνυμο:**

**Ημερομηνία:**

**Υπογραφή:**